
Περιγραφή που δημιουργήθηκε αυτόματα]
ΤΡΟΠΟΛΟΓΙΑ
Στο σχέδιο νόμου του Υπουργείου Αγροτικής Ανάπτυξης και Τροφίμων με τίτλο «Ρύθμιση του τομέα της αλιείας, τροποποίηση του Αλιευτικού Κώδικα, ρυθμίσεις για τις Σχολές Επαγγελμάτων Κρέατος, το Μητρώο Αγροτών και Αγροτικών Εκμεταλλεύσεων και λοιπές διατάξεις»
Θέμα Τροπολογίας: «Μείωση του Ειδικού Φόρου Κατανάλωσης στα καύσιμα στο χαμηλότερο επιτρεπόμενο επίπεδο της Ευρωπαϊκής Ένωσης»

Α. ΑΙΤΙΟΛΟΓΙΚΗ ΕΚΘΕΣΗ
Σε όλη τη διάρκεια της θητείας της κυβέρνησης διατηρείται συνειδητά σε πολύ υψηλό επίπεδο ο Ειδικός Φόρος Κατανάλωσης (ΕΦΚ) στα καύσιμα. Αυτό σε συνδυασμό με τα υψηλά πληθωριστικά επίπεδα έχει σαν αποτέλεσμα την απομύζηση του πραγματικού διαθέσιμου εισοδήματος των πολιτών μειώνοντας την κυκλοφορία του χρήματος στην αγορά, αυξάνοντας τις ληξιπρόθεσμες οφειλές και δημιουργώντας ασφυξία στη ρευστότητα και το κόστος των μικρομεσαίων επιχειρήσεων. 
Η χώρα μας επί μακρόν παραμένει στις πρώτες θέσεις της τιμής αμόλυβδης βενζίνης στην Ευρώπη διαθέτοντας τον τρίτο μεγαλύτερο συντελεστή ΕΦΚ βενζίνης (0,7€/lt) στην Ε.Ε., υπολειπόμενη μόνο της Ολλανδίας (0,84€/lt) και της Φινλανδίας (0,72€/lt). Η Ελλάδα την 7/9/2026 είναι μόνη πρώτη στην Ε.Ε. στο μηνιαίο κόστος βενζίνης ως προς τον μέσο μισθό. Το 9,8% του μισθού των Ελλήνων πηγαίνει στη βενζίνη όταν στην Ε.Ε. το αντίστοιχο ποσοστό είναι 4,2%. Δεν θα μπορούσε να είναι διαφορετικά γιατί η Ελλάδα -με τα τελευταία επίσημα στοιχεία του 2024- είναι 26η στην Ε.Ε. στον μέσο μισθό και 6η στη μέση λιανική τιμή βενζίνης (τελευταία μέση εβδομαδιαία τιμή 7/9/26: 2,093€/lt). Το βάρος στον μισθό των Ελλήνων είναι 2,3 φορές μεγαλύτερο από αυτό των Ευρωπαίων. Το 9,8% της Ελλάδας στο βάρος βενζίνης ως προς τον μισθό της εβδομάδας 7/9/2026, είναι το μεγαλύτερο της πενταετίας 2021-2025 οπότε κυμαίνονταν από 8% ως 9,2%. Σε παρόμοια συμπεράσματα οδηγούμαστε όταν γίνονται οι ανάλογοι υπολογισμοί για το πετρέλαιο κίνησης και ιδίως για το πετρέλαιο θέρμανσης. 
Όσον αφορά τις τιμές του πετρελαίου θέρμανσης, ο πρωθυπουργός παρουσιάζει ως επίτευγμα του την εισαγωγική τιμή στα 1,75 €/lt όταν με βάση το εβδομαδιαίο δελτίο τιμών της Κομισιόν σε 14 χώρες της Ε.Ε. όπου έχει ανοίξει η αγορά πετρελαίου θέρμανσης έχουν χαμηλότερες τιμές με τον μέσο όρο της Ευρωζώνης για την εβδομάδα πριν τις 14/9/26 να είναι στα 1,69€/lt. 
Συνάμα, ενώ ο πρωθυπουργός επικαλείται ότι χρειάζεται ειδική έγκριση από την Ε.Ε. για να προβεί σε προσωρινή μείωση του ΕΦΚ καυσίμων, 11 κράτη μέλη της Ε.Ε. έχουν προβεί ήδη σε μειώσεις για την αντιμετώπιση της κρίσης ακρίβειας τιμών καυσίμων μετά την κρίση στο Ιράν: Κροατία, Ιταλία, Σουηδία, Ισπανία, Γερμανία, Ιρλανδία, Λετονία, Λιθουανία, Πολωνία, Αυστρία και Σλοβενία έχουν μειώσει δραματικά τον ΕΦΚ καυσίμων τους από τον Μάρτιο, χωρίς κάποια ευρωπαϊκή έγκριση. Έγκριση πήραν η Κροατία και η Σουηδία που μείωσαν τους συντελεστές κάτω από το κατώτατο επίπεδο της Οδηγίας 2003/96/ΕΚ. Οι υπόλοιποι μείωσαν στα κατώτατα όρια της Οδηγίας και δεν απασχόλησαν την Κομισιόν. 
Συγκεκριμένα:
· Η Κροατία[footnoteRef:1] ήδη από την 10/3/26 μείωσε τον ΕΦΚ στο ντίζελ κατά €0,02/λ. και στις 24/3 έκανε νέα μείωση: βενζίνη −€0,06/λ., ντίζελ −€0,07613/λ. [1:  https://eur-lex.europa.eu/legal-content/EN/ALL/?uri=CELEX%3A32026D1775
] 

· Η Ιταλία[footnoteRef:2] προέβη έκτακτη μείωση ΕΦΚ μετά τις 18/3. Στη βασική φάση του μέτρου η μείωση ήταν €0,20/λ. στον ΕΦΚ βενζίνης και ντίζελ, με την τελική επίδραση περίπου να είναι περίπου €0,25/λ. στην αντλία μαζί με τον ΦΠΑ. [2:  https://www.normattiva.it/eli/id/2026/04/03/26G00061/ORIGINAL
] 

· Η Σουηδία[footnoteRef:3] από την 1/5/26 μείωσε τους φόρους βενζίνης και ντίζελ στο κοινοτικό ελάχιστο. Από 1/7 προβλέφθηκε επιπλέον μείωση της φορολογίας κατά SEK 2,40/λ., κάτω πλέον από το ελάχιστο της Ε.Ε., μετά από ειδική ευρωπαϊκή έγκριση για μείωση κάτω από τα κατώτερα επίπεδα της Οδηγίας 2003/96/ΕΚ [3:  https://www.regeringen.se/pressmeddelanden/2026/04/nu-sanks-skatten-pa-bensin-och-diesel/
] 

· Η Ισπανία[footnoteRef:4] από 20/3/2026 μείωσε τον φόρο υδρογονανθράκων σε βενζίνη και ντίζελ έως τα ελάχιστα επιτρεπόμενα επίπεδα της Ε.Ε. Τον Ιούλιο η μείωση σε σχέση με τα προ κρίσης επίπεδα ήταν 15 λεπτά/λ., ενώ προβλέφθηκαν περαιτέρω μειώσεις για Αύγουστο–Σεπτέμβριο ανάλογα με την εξέλιξη των τιμών. [4:  https://eur-lex.europa.eu/legal-content/ES/ALL/?uri=celex%3A52026PC0438
] 

· Η Γερμανία[footnoteRef:5] για την περίοδο Μαΐου-Ιουνίου 2026 μείωσε τον φόρο ενέργειας σε βενζίνη και ντίζελ κατά περίπου €0,17/λ [5:  https://www.bundesregierung.de/breg-en/federal-government/measures-against-petrol-prices-2412504
] 

· Η Ιρλανδία[footnoteRef:6] αρχικά προέβη σε μείωση που αντιστοιχούσε σε 17 λεπτά/λ. στη βενζίνη και 22 λεπτά/λ. στο ντίζελ, και τον Απρίλιο σε πρόσθετη μείωση 10 λεπτών/λ., ανεβάζοντας τη συνολική ελάφρυνση -με ΦΠΑ- σε 27 λεπτά βενζίνη και 32 λεπτά ντίζελ. [6:  https://www.gov.ie/en/department-of-the-taoiseach/press-releases/government-announces-new-package-of-fuel-supports/
] 

· Η Λετονία[footnoteRef:7] προέβη σε μείωση ΕΦΚ στο ντίζελ από €467 σε €396/1.000 λ., δηλαδή −€0,071/λ., από 1/4 έως 30/6.  [7:  https://saeima.lv/en/news/saeima-news/35664-saeima-reduces-excise-duty-on-diesel-fuel-for-3-months
] 

· Η Λιθουανία[footnoteRef:8] ήδη προέβη σε μείωση ΕΦΚ στο ντίζελ από €500 σε €450/1.000 λ., δηλαδή −€0,05/λ., με εκτιμώμενη τελική μείωση περίπου 6 λεπτών/λ. με ΦΠΑ, από 16/4 έως 15/6. [8:  https://eur-lex.europa.eu/legal-content/EN/TXT/PDF/?uri=OJ%3AC_202603928
] 

· Η Πολωνία[footnoteRef:9] — μείωσε τον ΕΦΚ στα ελάχιστα επίπεδα της ΕΕ: περίπου −PLN 0,29/λ. στη βενζίνη και −PLN 0,28/λ. στο ντίζελ, με εφαρμογή από τις αρχές Απριλίου έως το τέλος Ιουνίου. [9:  https://www.pap.pl/en/news/polands-lower-house-passes-fuel-price-cap-bill
] 

· Και, τέλος, η Σλοβενία[footnoteRef:10] — από 10/3/2026:% μείωσε τον ΕΦΚ στη βενζίνη €0,49934→€0,47457/λ., στο ντίζελ €0,43869→€0,36277/λ. Από 24/3/2026 το ντίζελ μειώθηκε περαιτέρω στο €0,330/λ., δηλαδή στο κοινοτικό ελάχιστο. [10:  https://www.bsi.si/en/publications/p/review-of-macroeconomic-developments-april-2026
] 

Συνεπώς με αυτά τα αδιάσειστα δεδομένα κρίνεται πλέον επιτακτική η ανάγκη μείωσης των συντελεστών του Ειδικού Φόρου Κατανάλωσης στα καύσιμα στο χαμηλότερο επιτρεπόμενο επίπεδο της Ευρωπαϊκής Ένωσης και η επιβολή ανώτατου περιθωρίου κέρδους για τη δραστηριότητα της διύλισης πετρελαίου για ένα έτος με δυνατότητα παράτασης. 
Για την άμεση ελάφρυνση των πολιτών και της οικονομικής δραστηριότητας με τα Άρθρα 1 και 2 προτείνεται η μείωση του Ειδικού Φόρου Κατανάλωσης στα καύσιμα στο χαμηλότερο επιτρεπόμενο επίπεδο της Ευρωπαϊκής Ένωσης (Οδηγία 96/ 2003) για 1 έτος με δυνατότητα παράτασης ενός ακόμη έτους. Οι συντελεστές ΕΦΚ διαμορφώνονται στα 421 ευρώ/1000 lt για την βενζίνη με μόλυβδο, στα 359 ευρώ /1000 lt για όλα τα είδη αμόλυβδης βενζίνης, στα 330 ευρώ/1000 lt για το πετρέλαιο εσωτερικής καύσης κινητήρων και στα 21 ευρώ/1000 για το πετρέλαιο θέρμανσης. 
Με τις νέες τιμές των συντελεστών επιτυγχάνονται οι κάτωθι ποσοστιαίες μειώσεις σε σχέση με τον τρέχοντα φόρο κατά:
· Μείωση του Ειδικού Φόρου Κατανάλωσης κατά 92,5% στο πετρέλαιο θέρμανσης: Από τα 280€ ανά 1000 λίτρα, σε 21€ ανά 1000 λίτρα του ελάχιστου επιτρεπτού. 
· Μείωση του Ειδικού Φόρου Κατανάλωσης κατά 48,7% στην αμόλυβδη βενζίνη: Από 700€ ανά 1000 λίτρα, σε 359€ ανά 1000 λίτρα. 
· Μείωση του Ειδικού Φόρου Κατανάλωσης 25% στο πετρέλαιο κίνησης : Από 440€ ανά 1000 λίτρα, σε 330€ ανά 1000 λίτρα. 
· Μείωση του Ειδικού Φόρου Κατανάλωσης 38% στην βενζίνη με μόλυβδο: Από 681€ ανά 1000 λίτρα, σε 421€ ανά 1000 λίτρα. 



Β. ΤΡΟΠΟΛΟΓΙΑ-ΠΡΟΣΘΗΚΗ 
Άρθρο 1
Στο άρθρο 71 του ν. 5222/2025 «Εθνικός Τελωνειακός Κώδικας», όπως ισχύει, προστίθεται παράγραφος 10, η οποία έχει ως εξής:
«10. Κατά παρέκκλιση των διατάξεων του παρόντος άρθρου οι συντελεστές του Ειδικού Φόρου Κατανάλωσης (Ε.Φ.Κ.) στα παρακάτω πετρελαιοειδή προϊόντα, από την έναρξη της ισχύος του παρόντος νόμου και για ένα (1) έτος, ορίζονται ως ακολούθως:
I. Ενεργειακά Προϊόντα
	Tύπος ενεργειακού 
προϊόντος
	Κωδικός      Σ.Ο.
	Excise 
productCode
	Συντε-
λεστής
EФΚ
	Eλάχιστος
συντελεστής 
σε E.E.

	Bενζίνη με μόλυβδο
	27101250
	E410
	421€/1000 lt
	421€/1000 lt

	Βενζίνη χωρίς μόλυβδο
με αριθμό οκτανίων
μέχρι και 95
	27101241
	E420
	359€/1000 lt
	359€/1000 lt

	Βενζίνη χωρίς μόλυβδο
με αριθμό οκτανίων
μεγαλύτερο των 95 αλλά μικρότερο του 98
	27101245
	
	
	

	Βενζίνη χωρίς μόλυβδο 
με αριθμό οκτανίων
μεγαλύτερο των 98
	27101249
	
	
	

	Πετρέλαιο εσωτερικής 
καύσης (DIESEL)
κινητήρων
	27101943
27101946
27101947
27101948
27102011
27102016
27102019
	E430
	330€/1000 lt
	 
 
330€/1000 lt


 
Με απόφαση του Υπουργού Οικονομικών δύναται να παραταθεί η ημερομηνία λήξης της χρονικής περιόδου του προηγούμενου εδαφίου».
2. Σε περίπτωση μεταβολής των ελάχιστων κοινοτικών συντελεστών Ε.Φ.Κ. κατά τα έτη 2026 και 2027 για όλα ή μερικά από τα ανωτέρω προϊόντα, οι νέοι συντελεστές θα ισχύουν από την πρώτη ημέρα του επόμενου μήνα της τροποποίησης αυτών.
Άρθρο 2 
Η παράγραφος β του Άρθρου 71 του ν. 5222/2025 «Εθνικός Τελωνειακός Κώδικας», τροποποιείται ως εξής:
“β. Για την εφαρμογή των περ. στ), ζ), ι), ια), ιγ), ιδ), ιστ), ιζ), κστ), κζ) της παρ. 1 και ειδικότερα:
α) Για την εφαρμογή των περ. ζ) για το πετρέλαιο εσωτερικής καύσης (DIESEL), ια) για το φωτιστικό πετρέλαιο (κηροζίνη) και κζ) για το βιοντίζελ τα οποία χρησιμοποιούνται ως καύσιμα θέρμανσης για τη χρονική περίοδο από τη 15η Οκτωβρίου μέχρι και την 30ή Απριλίου κάθε έτους, ο συντελεστής του Ε.Φ.Κ. ορίζεται σε διακόσια ογδόντα (280) ευρώ το χιλιόλιτρο (kL). Ειδικά για την περίοδο της 15ης Οκτωβρίου 2025 μέχρι και την 30ή Απριλίου 2026 ο συντελεστής του Ε.Φ.Κ. ορίζεται σε είκοσι ένα (21) ευρώ το χιλιόλιτρο (kL).
Στην περίπτωση που οι παραπάνω ημερομηνίες συμπίπτουν με μη εργάσιμες ημέρες, ως ημερομηνία λαμβάνεται η προηγούμενη εργάσιμη για την έναρξη και η επόμενη εργάσιμη για τη λήξη.
αα) Το πετρέλαιο εσωτερικής καύσης (DIESEL) της περ. ζ) της παρ. 1 τίθεται σε ανάλωση, διακινείται και διατίθεται από επιτηδευματίες που εντάσσονται σε Μητρώο Διακινητών Πετρελαίου Θέρμανσης (ΔΙΠΕΘΕ), με την εξαίρεση των Ενόπλων Δυνάμεων για τις οποίες δεν υπάρχει υποχρέωση ένταξής τους στο Μητρώο ΔΙΠΕΘΕ.
αβ) Τα μέλη του Μητρώου ΔΙΠΕΘΕ υποχρεούνται να καταχωρούν με ακρίβεια, εντός δεκατεσσάρων (14) ημερών, στο Πληροφοριακό Σύστημα Παρακολούθησης Πετρελαίου Θέρμανσης που τηρείται στην Ανεξάρτητη Αρχή Δημοσίων Εσόδων, όλες τις συναλλαγές του πετρελαίου εσωτερικής καύσης (DIESEL) θέρμανσης που πραγματοποιούν σε όλα τα στάδια, αρχής γενομένης από την κατάθεση στην τελωνειακή αρχή της Δήλωσης Ειδικού Φόρου Κατανάλωσης (Δ.Ε.Φ.Κ.), μέχρι και την τελική κατανάλωση.
β) Για την εφαρμογή των περ. στ), ι), ιγ), ιστ) και κστ), ως καύσιμα κινητήρων θεωρούνται τα καύσιμα που χρησιμοποιούνται σε μηχανές ή συσκευές στις οποίες η χημική ενέργεια του καυσίμου μέσω της καύσης μετατρέπεται σε θερμική ενέργεια και στη συνέχεια σε κινητική ενέργεια. Για την εφαρμογή των περ. ζ), ια), ιδ), ιζ), και κζ) ως καύσιμα θέρμανσης θεωρούνται τα προοριζόμενα να χρησιμοποιηθούν αποκλειστικά για τη λειτουργία συστημάτων θέρμανσης ή άλλων μέσων για τη θέρμανση ανθρώπων στους χώρους κατοικίας, διαμονής ή εργασίας τους.”

